CELEX: 32017R1413
Language: lt
Date: 2017-08-03 00:00:00
Title: 2017 m. rugpjūčio 3 d. Komisijos reglamentas (ES) 2017/1413, kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių IV priedas (Tekstas svarbus EEE. )

4.8.2017   
               
               
                  LT
               
               
                  Europos Sąjungos oficialusis leidinys
               
               
                  L 203/1
               
            KOMISIJOS REGLAMENTAS (ES) 2017/1413
      2017 m. rugpjūčio 3 d.
      kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių IV priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 30 d. Europos Parlamento ir Tarybos reglamentą (EB) Nr. 1223/2009 dėl kosmetikos gaminių (1), ypač į jo 31 straipsnio 1 dalį,
      kadangi:
      
                  (1)
               
               
                  cinko oksidą leidžiama naudoti kaip dažiklį kosmetikos gaminiuose pagal Reglamento (EB) Nr. 1223/2009 IV priedo 144 įrašą;
               
            
                  (2)
               
               
                  2012 m. rugsėjo 18 d. nuomonėje (2), kuri buvo peržiūrėta 2014 m. rugsėjo 23 d. (3), Vartotojų saugos mokslinis komitetas (toliau – VSMK) padarė išvadą, kad nedengto ir ne nanodalelių pavidalo cinko oksidas yra saugus, kai naudojamas kaip dažiklis kosmetikos gaminiuose, skirtuose naudoti ant odos. Vis dėlto VSMK taip pat laikėsi nuomonės, kad, atsižvelgiant į plaučių uždegimą, kurį gali sukelti cinko oksido dalelės įkvėpus, kosmetikos gaminiuose naudojamas cinko oksidas, kurio įkvėpus gali būti daromas poveikis vartotojo plaučiams, kelia susirūpinimą;
               
            
                  (3)
               
               
                  atsižvelgiant į VSMK nuomones, nedengto ir ne nanodalelių pavidalo cinko oksidas gali būti naudojamas kaip dažiklis tik tuose kosmetikos gaminiuose, kurie įkvėpti negali daryti poveikio galutinio naudotojo plaučiams;
               
            
                  (4)
               
               
                  todėl Reglamento (EB) Nr. 1223/2009 IV priedas turėtų būti atitinkamai iš dalies pakeistas;
               
            
                  (5)
               
               
                  pramonei turėtų būti suteikta pakankamai laiko atlikti reikiamus gaminių sudėties pakeitimus atsižvelgiant į gaminių pateikimą rinkai ir reikalavimų neatitinkančių gaminių pašalinimą iš rinkos;
               
            
                  (6)
               
               
                  šiame reglamente nustatytos priemonės atitinka Kosmetikos gaminių nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamento (EB) Nr. 1223/2009 IV priedas iš dalies keičiamas pagal šio reglamento priedą.
      2 straipsnis
      Nuo 2018 m. vasario 24 d. Sąjungos rinkai pateikiami tik šio reglamento nuostatas atitinkantys kosmetikos gaminiai.
      Nuo 2018 m. gegužės 24 d. Sąjungos rinkai tiekiami tik šio reglamento nuostatas atitinkantys kosmetikos gaminiai.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugpjūčio 3 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 342, 2009 12 22, p. 59.
      
         (2)  2012 m. gruodžio 11 d. peržiūra, SCCS/1489/12 http://ec.europa.eu/health/scientific_committees/consumer_safety/docs/sccs_o_103.pdf
      
         (3)  2015 m. birželio 25 d. peržiūra, SCCS/1539/14, http://ec.europa.eu/health/scientific_committees/consumer_safety/docs/sccs_o_163.pdf.
      
         PRIEDAS
         Reglamento (EB) Nr. 1223/2009 IV priedo 144 įrašas pakeičiamas taip:
         
            
                        Nuorodos numeris
                     
                     
                        Medžiagos identifikacija
                     
                     
                        Sąlygos
                     
                     
                        Naudojimo sąlygų ir įspėjimų formuluotė
                     
                  
                        Cheminis pavadinimas
                     
                     
                        Spalvos indekso numeris / Bendrųjų ingredientų glosarijaus pavadinimas
                     
                     
                        CAS numeris
                     
                     
                        EB numeris
                     
                     
                        Spalva
                     
                     
                        Gaminių rūšis, kūno dalys
                     
                     
                        Didžiausia koncentracija gatavame preparate
                     
                     
                        Kita
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        „144
                     
                     
                        Cinko oksidas (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Balta
                     
                     
                         
                     
                     
                         
                     
                     
                        Nenaudoti priemonėse, kurios įkvėptos gali daryti poveikį galutinio naudotojo plaučiams
                     
                     
                         
                     
                  
         
            (*1)  Dėl naudojimo kaip UV filtro žr. IV priedą, Nr. 30 ir Nr. 30a.“